Näyttävät tulilieskat ja pommit kuuluvat kokonaisuuteen
**Tampere Supercross** on Tampereen Messu- ja Urheilukeskuksessa vuodesta 2012 lähtien järjestetty kansainvälinen Supercross -kilpailu, johon osallistuvat kotimaiset alan huippukuljettajat sekä kutsuttuja kuljettajia ulkomailta. Vuosina 2012 ja 2013 kilpailu oli samalla avoimen supercross SM-sarjan päätöskilpailu. 
Sittemmin tapahtuma on vakiinnuttanut paikkansa kauden päätöstapahtumana motocross- ja endurokuljettajille, alan harrastajille ja kaupallisille toimijoille. Tapahtuman järjestelyistä ja markkinoinnista on alusta alkaen vastannut kaupallinen toimija. 
Suomen Moottoriliiton alaisuudessa toimivan Tampere Motocross ry:n toimenkuvaan on kuulunut radan suunnittelu, rakentaminen ja kilpailuformaatin läpivienti. Radanrakennusmateriaalia eli tarkoin valikoitua ja puhdistettua savea ajetaan messukeskukseen sisälle kilpailua varten yli 300 rekkakuormallista. Radan ohessa halliin pystytetään mittavat äänentoisto-, valo- ja videojärjestelmät. 

Turvallisuussyistä ja yleisön viihtyvyyden takia Tampere Supercrossissa saa käyttää polttoaineena ainoastaan alkylaatti-bensiiniä.

Historiaa
---------

**2012**

Kilpailu sai alkunsa alkuvuodesta 2012 Helsingissä MP-messujen yhteydessä pidetyn kansainvälisen supercross-kilpailun jälkeen. Alettiin suunnitella supercross-kilpailua ja sen yhteyteen toteutettavaa Pohjoismaiden suurinta alan messutapahtumaa.

Marraskuussa samana vuonna järjestetty kaksipäiväinen Tampere Supercross & OffroadExpo -tapahtumassa oli 9 000 katsojaa. Kilpailun väliajalla nähty Endurocross-mittelö keräsi myös paljon kiinnostusta osakseen. Kilpailijoina olivat mm. lajin erikoismiehet Matti Seistola ja Britti Jonny Walker. Yleisöäänestyksen kautta mukaan valitut Jussi Seljas ja Pauli "Pate" Mustajärvi  keräsivät kiinnostusta lajia kohtaan, vaikka Paten esiintyminen myöhemmin peruttiinkin selkävaivojen takia.

Molempina päivinä tapahtuman väliajalla nähtiin basehyppy, mitä sisätiloissa on koskaan tehty. Tampereen Messu-ja Urheilukeskuksen C-halli on korkeimmalta kohdaltaan vain noin 28 metriä korkea. Basehypyn suorittanut Antti Pendikainen on tunnettu huimista laskuvarjotempuistaan ja esiintymisestään StuntFreaksTeamin riveissä.

Lauantaina järjestäjät joutuivat yleisökapasiteetin ylityttyä sulkemaan ovet ja lopettamaan lipunmyynnin jo alkuerien aikana. Hallin ulkopuolelle jäi satoja ihmisiä.

OffroadExpo-näyttelyssä oli paljon yleisöä ja näytteilleasettajia oli 52.

Harri Kullas ja amerikkalainen Weston Peick kamppailivat molempien iltojen finaaleissa. Molempien iltojen finaalit voitti kuitenkin Weston Peick, joka palkittiin Tampere Dominator -tittelillä. Rahapalkintojen lisäksi hänet palkittiin suomalaisvalmisteisella ja käsintehdyllä Amfisound sähkökitaralla. Samana viikonloppuna supercrossin Suomen mestaruuden 2012 varmisti itselleen Marko Kovalainen Lauantaina nähtiin myös onnettomuus , kun illan Last Change -erässä kaatunut Joonas Heimonen katkaisi reisi- ja solisluunsa.

Ensimmäinen Tampere Supercross & OffroadExpo sai osakseen huomiota alan medioissa ulkomaita myöten. Kiitosta tuli etenkin Xracing-julkaisun tekemästä Huomioita Tampereelta -palstasta  ja tapahtuma sai X-awards palkinnon kategoriassa vuoden kilpailu 2012.

**2013**

Suurin uudistus toisena toimintavuotena oli järjestää yhteisnäyttely X-Treme Car Show:n kanssa, jolloin Tampereen Messu- ja Urheilukeskuksen viidestä näyttelyhallista oli käytössä neljä suurinta. Lisäksi Tampere Supercross muuttui kolmepäiväiseksi, perinteisen SM-supercoss-kauden päätöskisan ollessa perjantaina ja lauantaina. Sunnuntai oli kilpailivat MXJ-luokan juniorikuljettajat.

Itse kisa sai kiitosta kuljettajilta kokonaisuuden, maa-aineksen sekä show’n ja järjestelyiden parantuessa edellisvuodelta. Kilpailu kisan voitosta käytiin Suomen Harri Kullaksen, Ranskan Boris Maillardin ja Thomas Rametten sekä Tšekin Filip Neugebauerin kesken. Kullas kuitenkin voitti Tampere Dominator -tittelin ollen molempien iltojen yhteistuloksissa viikonlopun paras. Lisäksi Kullaksen voitto huomioitiin kansainvälisissä alan medioissa. Suomen Toni Eriksson varmisti itselleen Supercrossin Suomenmestaruuden jo perjantaina sijoittuen finaalin kuudenneksi. Eriksson loukkasi kätensä lauantaina vapaissa harjoituksissa eikä osallistunut illan kisaan.

Tapahtuman väliajoilla nähtiin mm. 50cc minicross -kuljettajat sekä ATV eli mönkijäcrossin näytöslähtöjä.

Messutapahtumaa oli laajennettu mönkijöillä ja moottorikelkoilla. Näytteilleasettajia messutapahtumassa oli 48.

Sunnuntaina päivällä ja helpotetulla radalla ajetun MXJ-luokan supercross-kilpailun kaksi parasta olivat Jere Haavisto ja Miro Sihvonen

**2014**

Talvella 2014 järjestävä seura Tammc ry ilmoitti jättävänsä kisan pois SM-sarjasta, joten kilpailu järjestettäisin KV eli kansainvälisenä kilpailuna. Tapahtuman järjestelyistä aiemmin vastannut yhtiö vetäytyi hankkeesta ja järjestelyorganisaatio vaihtui täysin yhtä henkilöä lukuun ottamatta. 
KV-kilpailu järjestettiin jälleen kaksipäiväisenä ja uusitulla kilpailukaaviolla, joka käsitti mm. kaksi finaalistarttia illassa. 
Muita uudistuksia tapahtumaan olivat mm. "Xracing on air" -livelähetykset tapahtumapaikalta kisaviikolla, lauantaina järjestetty MX-liigan gaalatapahtuma ja Freestyle Motocross -näytökset väliajalla. Mukana olivat FMX-kuskeista Ilkka Salo, Sebastian Westberg ja Joni Hynell Suomesta sekä Fredrik "Frog" Berggren Ruotsista.

Supercross-kilpailu oli kovatasoinen Harri Kullaksen ja Ranskan Boris Maillardin kesken. Perjantain toisessa finaalissa saatiin nähdä draamaa, kun Harri Kullaksen epäiltiin oikaisseen pääsuoralle lähtevässä mutkassa. Protestia ei kuitenkaan tehty, ja Kullas voitti perjantain finaalit.

Lauantaina nähtiin toisinto perjantailta, lopulta Kullas kuitenkin vei molemmat finaalit näytöstyyliin. Toisen finaalin yllätyksestä vastasi Ylöjärven Jere Haavisto neljännellä sijallaan.

Xracing-nettijulkaisun "Huomioita Tampereelta" -palstalla tapahtuma keräsi kiitosta. Kiitosta saivat tapahtuman juontaja kaksikko Alex Way ja Rene Rannikko sekä kilpailun järjestelyt. Moitteita tuli mm. löyhästä aikataulutuksesta ja etenkin OffroadExpo-näyttelystä, jossa oli vähän näytteilleasettajia. Samaan aikaan Tampereella järjestetty KelkkaExpo eli Etelä-Suomen moottorikelkkamessut aiheuttivat näytteilleasettajien vähenemistä.

Kolmas Tampere Supercross sai laajasti huomiota myös kansainvälisissä medioissa. Maailman suuri alan lehti amerikkalainen RacerX teki seitsemänsivuisen jutun Supercross legenda Jason Thomasin ja toimittaja Steve Matthesin retkestä Tampereelle. Eri nettijulkaisut kirjoittivat aiheesta.

Tampere Supercross Girlsit esiintyivät näyttävässä kokoonpanossa. Mukana olivat Miss Suomi -perintöprinsessa Maija Kerisalmi, Katariina Suunniitty, Anni Griinari, Neea Poutanen, Carola Isabella Miller, Valerie Veresiuc, Suvi Heino ja ruotsalainen Jennie Hallestam.

**2019**

Tampere Supercross oli jälleen edelläkävijä moottoriurheilun ympäristöasioissa, kun kilpailussa nähtiin KTM & Husqvarna minisähköpyöräkisa! Kyseessä oli maailman ensimmäinen moottoriurheilutapahtuma, jossa yhdessä luokassa ajettiin ainoastaan sähkökäyttöisillä motocrosspyörillä.

**Tulevaisuus**

Tapahtumasta on tullut vuosittainen, offroad-moottoripyöräilijöiden kauden päätöstapahtuma. Samassa yhteydessä järjestetään myös suomalaisen motocrossliigan Gaalatapahtuma. Kansainvälinen Tampere Supercross -kilpailu ja OffroadExpo-messutapahtuma järjestetään jälleen 6.–7. marraskuuta 2020.

Tuloksia
--------

| Vuosi | Osakilpailu | Voittaja | Toinen | Kolmas | Neljäs | Viides |
| --- | --- | --- | --- | --- | --- | --- |
| 2012 | Perjantai | Yhdysvallat Weston Peick | Suomi Harri Kullas | Suomi Toni Eriksson | Suomi Marko Kovalainen | Ruotsi Rikard Hansson |
| 2012 | Lauantai | Yhdysvallat Weston Peick | Suomi Harri Kullas | Suomi Toni Eriksson | Suomi Matti Seistola | Suomi Marko Kovalainen |
| 2013 | Perjantai | Suomi Harri Kullas | Ranska Boris Maillard | Tšekki Filip Neugebauer | Ranska Thomas Ramette | Tanska Stefan Olsen |
| 2013 | Lauantai | Tšekki Filip Neugebauer | Suomi Harri Kullas | Ranska Thomas Ramette | Suomi Eeli Takatalo | Tanska Kasper Lynggaard |
| 2014 | Perjantai | Suomi Harri Kullas | Ranska Boris Maillard | Tšekki Filip Neugebauer | Suomi Toni Eriksson | Yhdysvallat Jason Thomas |
| 2014 | Lauantai | Suomi Harri Kullas | Ranska Boris Maillard | Suomi Toni Eriksson | Viro Karel Kutsar | Tšekki Filip Neugebauer |
| 2015 | Perjantai | Suomi Harri Kullas | Yhdysvallat Ricky Renner | Yhdysvallat Aaron Lampi | Ranska Adrien Lopes | Suomi Miro Sihvonen |
| 2015 | Lauantai | Suomi Harri Kullas | Yhdysvallat Ricky Renner | Yhdysvallat Aaron Lampi | Suomi Miro Sihvonen | Ranska Adrien Lopes |
| 2016 | Perjantai | Ranska Ludovic Macler | Espanja Joan Cros | Suomi Miro Sihvonen | Yhdysvallat Alex Ray | Suomi Jere Haavisto |
| 2016 | Lauantai | Yhdysvallat Alex Ray | Viro Gert Krestinov | Portugali Hugo Basaula | Suomi Miro Sihvonen | Espanja Joan Cros |
| 2017 | Perjantai | Suomi Harri Kullas | Espanja Joan Cros | Portugali Hugo Basaula | Yhdysvallat Alex Ray | Tanska Mathias Jørgensen |
| 2017 | Lauantai | Yhdysvallat Alex Ray | Suomi Harri Kullas | Espanja Joan Cros | Suomi Jere Haavisto | Tanska Mathias Jørgensen |
| 2018 | Perjantai | Suomi Harri Kullas | Viro Erki Kahro | Espanja Joan Cros | Ruotsi Ken Bengtson | Suomi Juuso Matikainen |
| 2018 | Lauantai | Suomi Harri Kullas | Viro Erki Kahro | Espanja Joan Cros | Viro Gert Krestinov | Tanska Nichlas Bjerregaard |
| 2019 | Perjantai | Yhdysvallat Alex Ray | Yhdysvallat Cade Clason | Suomi Harri Kullas | Portugali Hugo Basaula | Ranska Ludovic Macler |
| 2019 | Lauantai | Suomi Harri Kullas | Portugali Hugo Basaula | Yhdysvallat Cade Clason | Ranska Ludovic Macler | Viro Priit Rätsep |
|

Tampere Dominator
-----------------

| Vuosi | Voittaja |
| --- | --- |
| 2012 | Yhdysvallat Weston Peick |
| 2013 | Suomi Harri Kullas |
| 2014 | Suomi Harri Kullas |
| 2015 | Suomi Harri Kullas |
| 2016 | Yhdysvallat Alex Ray |
| 2017 | Suomi Harri Kullas |
| 2018 | Suomi Harri Kullas |
| 2019 | Suomi Harri Kullas |
|

Tampere Supercross Head to Head winner
--------------------------------------

| Vuosi | Osakilpailu | Voittaja |
| --- | --- | --- |
| 2017 | Perjantai | Yhdysvallat Alex Ray |
| 2017 | Lauantai | Espanja Joan Cros |
| 2018 | Perjantai | Espanja Joan Cros |
| 2018 | Lauantai | Suomi Harri Kullas |
| 2019 | Perjantai | Yhdysvallat Alex Ray |
| 2019 | Lauantai | Portugali Hugo Basaula |
|

Lähteet
-------

1. ↑  Ainoastaan ympäristöbensiinit hyväksytään *Tampere Supercross*.  Arkistoitu 22.10.2020. Viitattu 12.10.2015.
2. ↑  Loppuunmyyty tapahtuma saa jatkoa *xracing*.  Arkistoitu 21.3.2015. Viitattu 16.11.2012.
3. ↑  Moottoripyöräilyn supertähti ajaa Pirkkahallissa *Tamperelainen*.  Arkistoitu 14.11.2012. Viitattu 16.10.2012.
4. ↑  Pate ja Seljas mukaan endurocrossiin *Bike*.  Arkistoitu 9.11.2012. Viitattu 5.11.2012.
5. ↑  Basehyppy sisätiloissa *YouTube*. Viitattu 15.11.2012.
6. ↑  Tampere Supercross loppuunmyyty *xracing*.  Arkistoitu 22.3.2015. Viitattu 13.11.2012.
7. ↑  Amfisound Atrain Dominator *Amfisound*. Viitattu 16.12.2012.
8. ↑  Marko Kovalainen Suomenmestari 2012 *Yle*. Viitattu 11.11.2012.
9. ↑  Kuljettaja loukkaantui Tampere Supercrossissa *Yle*.  Arkistoitu 2.7.2015. Viitattu 11.11.2012.
10. ↑  Huomioita Tampereelta 2012 *xracing*.  Arkistoitu 20.1.2013. Viitattu 13.11.2012.
11. ↑  Tampere Supercross vuoden kilpailu 2012 *xracing*.  Arkistoitu 22.3.2015. Viitattu 11.12.2012.
12. ↑  Moottoriharrastajien suurnäyttely Tampereelle *Aamulehti*.  Arkistoitu 13.7.2015. Viitattu 23.4.2013.
13. ↑  Huomioita Tampereelta 2013 *xracing*.  Arkistoitu 3.11.2013. Viitattu 30.10.2013.
14. ↑  Harri Kullas - Tampere Supercross Winner 2013 *MotoXaddicts*.  Arkistoitu 2.4.2015. Viitattu 27.10.2013.
15. ↑  Toni Eriksson Suomenmestari 2013 *xracing*.  Arkistoitu 21.3.2015. Viitattu 25.10.2013.
16. ↑  Tampere Supercross ei ole SM-osakilpailu *xracing*.  Arkistoitu 13.3.2014. Viitattu 11.2.2014.
17. ↑  Huomioita Tampereelta 2014 *xracing*.  Arkistoitu 22.3.2015. Viitattu 27.11.2014.
18. ↑  Mönkijöiden ja moottorikelkkojen erikoistapahtuma kelkkaExpo *TopGear Suomi*.  Arkistoitu 22.7.2015. Viitattu 21.11.2014.
19. ↑  Btosports.com Observations: FINLAND *RacerXonline*. Viitattu 27.11.2014.
20. ↑  Naiskauneutta Supercross -tapahtumassa Tampereella *Iltalehti*. Viitattu 16.11.2014.
21. ↑  Tampere Supercross näyttää jälleen mallia - Maailman puhtain motocrosskisa Tampereelle *Tampere Supercross*.  Arkistoitu 10.11.2019. Viitattu 10.11.2019.

Aiheesta muualla
----------------

* Tampere Supercross